及後重有曼聯青少年訓練計劃（青訓）出嚟嘅「曼聯七小福」(class of 92)，當中包括「球壇萬人迷」碧鹹（David Beckham）、傑斯（Ryan Giggs）、史高斯（Paul Scholes）、加利尼維利（Gary Neville）、菲臘尼維利（Philip Neville）、畢特（Nicky Butt）、基利士比（Keith Gillespie）配合其它高質素嘅球員，為曼聯奠定英超霸主地位，喺1998-99年賽季，佢哋除咗協助球隊摘下英超冠軍及足總盃之外，重喺歐聯總決賽入面落後緊嘅最後一刻，戲劇性咁反勝德國勁旅拜仁慕尼黑而奪魁，成就咗曼聯史上首次嘅「三冠王」，成為紅魔光輝時代嘅功臣。